محمد بن عبد اللہ کی تاریخیت
اگرچہ اسلامی پیغمبر محمد بن عبد اللہ کا وجود ہم عصر یا قریبی ہم عصر تاریخی ریکارڈ سے قائم ہے محمد بن عبد اللہ سے متعلق کئی تاریخی واقعات کی تاریخیت اور غیر تاریخی پن کے عناصر کے درمیان میں فرق کرنے کی کوششیں زیادہ کامیاب نہیں ہوئیں لہذا محمد بن عبد اللہ کی تاریخیت ان کی ذات کو چھوڑ کر زیر بحث رہتی ہے محمد بن عبد اللہ سے متعلقہ تاریخ کتنی معتبر ہے اس کے بارے میں اختلاف ہے مسلم ذرائع کے مطابق انھوں نے جو کچھ بھی کیا اور کہا وہ سارا قلم بند ریکارڈ کیا گیا جب کہ بعض علمی ذرائع کا دعوی ہے کہ محمد بن عبد اللہ کی زندگی کے بارے میں تقریبا تمام دستیاب معلومات ان کے وجود کی حقیقت کے سوا تاریخی اعتبار سے قابل اعتبار نہیں محمد بن عبد اللہ کی زندگی کے بارے میں معلومات کا ابتدائی مسلم ذریعہ قرآن ہے جو بہت کم ذاتی معلومات دیتا ہے اور اس کی تاریخیت پر بحث ہوتی ہے سیرہ پیغمبر کا سوانحی ریکارڈ نبی کے فرمان اعمال افعال سکوت و تقریر دوسروں کے اعمال دیکھنے یا مطلع ہونے پر دیا گیا ردععل حمایت یا مخالفت میں یا خاموشی اختیار کرنا ان سب کو حدیث اور سنت کہا جاتا ہے ان کا بڑا حصہ تیسری و چوتھی صدی ہجری کے مسلم مصنفین کے ہاں قلم بند ہوا اور یہ ذخیرہ محمد بن عبد اللہ کی زندگی اور پیغام کے بارے میں بہت زیادہ معلومات مہیا کرتا ہے لیکن کچھ علمی حلقوں میں ان معلومات کے قابل اعتبار ہونے پر علمی سطح پر بحث ہوتی ہے اس کے علاوہ نسبتا کم تعداد میں ہم عصر یا قریب ہم عصر غیر مسلم ذرائع موجود ہیں جو محمد بن عبد اللہ کے وجود کی تصدیق کرتے ہیں اور اپنے آپ میں اور مسلم ذرائع سے موازنہ کے لیے قابل قدر ہیں